**Ministru kabineta noteikumu projekta “Grozījumi Ministru kabineta 2004.gada 29.jūnija noteikumos Nr.561 “Invalīdu lietu nacionālās padomes nolikums””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Invalīdu lietu nacionālā padome (turpmāk – padome) rosina veikt izmaiņas padomes sastāvā, ņemot vērā iepriekšējo gadu sēžu apmeklējumu un citu institūciju izteikto ieinteresētību ņemt dalību padomes sastāvā.  Papildus Labklājības ministrijas (turpmāk – ministrija) iniciatīva ir veikt grozījumus padomes nolikumā, lai visā nolikuma tekstā, jēdzienu “invalīds” aizstātu ar jēdzienu „persona ar invaliditāti”, atbilstoši Apvienoto Nāciju Organizācijas Konvencijā par personu ar invaliditāti tiesībām (Latvijā stājās spēkā kopš 2010.gada 31.marta) un Invaliditāte likumā pielietotajiem terminiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Padomes funkcijas, tiesības un sastāvs, kā arī citi jautājumi, kas nosaka padomes darbību, ir atspoguļoti tās nolikumā (MK 29.06.2011. noteikumi Nr. 561). Atbilstoši MK noteikumiem Nr. 561 padomes sastāvā darbojas gan valsts, gan nevalstiskās organizācijas. Saskaņā ar 2004. gada 27. janvāra Ministru kabineta noteikumiem Nr.49 „Labklājības ministrijas nolikums”, ministrijas funkcija ir koordinēt personu ar invaliditāti vienlīdzīgu iespēju politikas īstenošanu valstī. Vienlaikus likuma „Par Konvenciju par personu ar invaliditāti tiesībām” 2.pants nosaka, ka ministrija koordinē Apvienoto Nāciju Organizācijas Konvencijā par personu ar invaliditāti tiesībām (turpmāk – Konvencija) paredzēto saistību izpildi. Konvencijas 33. panta 1. daļa nosaka, ka dalībvalsts, atbilstoši savas pārvaldes shēmai izveido vienu vai vairākus kontaktpunktus, kas nodarbojas ar jautājumiem par Konvencijas īstenošanu, kā arī izskata iespēju izveidot koordinējošu mehānismu Konvencijas īstenošanai starpnozaru līmenī. Šobrīd ministrija ir noteikta kā kontaktpunkts jautājumos par Konvencijas īstenošanu. Tomēr Konvencijas īstenošanas un pārraudzības jautājumi pastāvīgi tiek skatīti padomes sanāksmēs, kas ir ministrijas izveidota konsultatīva institūcija personu ar invaliditāti politikas jomā un kuras sekretariāta funkcijas pilda ministrija. Padome jau šobrīd veicina ministriju, NVO, sociālo partneru, pašvaldību un citu iesaistīto pārstāvju sadarbību un līdzdalību, lai sekmētu personu ar invaliditāti politikas īstenošanu, pārraudzību un pilnveidošanu. Līdz ar to tiek papildināts padomes nolikums ar funkciju kā Konvencijas īstenošanas koordinatore, kura strādā ciešā sadarbībā ar ministriju.  2. Padomes sēdes tiek organizētas ne retāk kā reizi trīs mēnešos. Sanāksmes ir atklātas, tajās piedalās padomes locekļi un pieaicināti eksperti. Padome ir lemttiesīga, ja sēdē piedalās vairāk nekā puse no padomes locekļiem (attiecīgi vismaz 9 locekļi). Padomes sastāvā iekļautas septiņas nevalstiskās organizācijas, kas pārstāv visus funkcionālo traucējumu veidus (redzes, dzirdes, kustību un garīgās attīstības traucējumi), kā arī pielāgotā sporta un bērnu ar invaliditāti jautājumus.  Pārskatot pēdējo trīs gadu sēžu apmeklējumu, secināms, ka atsevišķas organizācijas nav apmeklējušas nevienu sēdi (Latvijas Invalīdu biedrība). Regulāra atsevišķu dalībnieku padomes sēžu neapmeklēšana ietekmē sēžu norisi. Šāda rīcība kavē padomes darba kārtību un lemtspēju jautājumos, kas skar personu ar invaliditāti jautājumu izskatīšanu un priekšlikumu virzību politikas dienas kārtībā. Padome var pildīt savas funkcijas precizētajā sastāvā, jo sastāvā iekļautās sešas nevalstiskās organizācijas pārstāv visu personu ar invaliditāti mērķa grupas spektru.  2015. gada 16. decembra padomes sēdes laikā padomes locekļi tika īpaši aicināti ņemt dalību sēdē, pārrunājot tālāko padomes sastāvu un organizāciju gatavību būt pārstāvētām padomes sastāvā. Norisinājās diskusija ar klātesošajiem padomes locekļiem, vai to deleģētajiem pārstāvjiem. Latvijas invalīdu biedrības pārstāvji neieradās. Pēc padomes sēdes Latvijas Invalīdu biedrība tika uzrunāta atsevišķi sniegt savu redzējumu par tālāko dalību padomes sastāvā, tomēr nekādu atgriezenisko saiti ar minēto organizāciju neizdevās panākt. Ņemot vērā iepriekš minēto, no padomes sastāva ir svītrojams Latvijas Invalīdu biedrības priekšsēdētājs, ņemot vērā organizācijas zemo ieinteresētību dalībai padomes sastāvā.  Tāpat, izvērtējot Darba devēju konfederācijas argumentāciju par to, ka personas ar invaliditāti arī ir nozīmīgs un neatņemams resurss darba tirgū, kuru spējas, vajadzības un intereses ir vienlīdzīgas ar citiem sabiedrības locekļiem un to, ka pārējiem padomes locekļiem 2015. gada 16. decembra padomes sēdes laikā nebija iebildumu pret padomes sastāva paplašināšanas ar jaunu padomes locekli- Darba devēju konfederācijas ģenerāldirektors – padomes nolikums ir papildināts ar 5.20 apakšpunktu „Latvijas Darba devēju konfederācijas ģenerāldirektors”, paredzot tādas pašas tiesības un pienākumus kā pārējiem padomes locekļiem. Padomes sastāvā jau ir Latvijas Brīvo arodbiedrību savienība, līdz ar to, iekļaujot Latvijas Darba devēju konfederāciju padomes sastāvā, tiks nodrošināta gan darba devēju, gan darba ņēmēju interešu pārstāvniecība ar invaliditāti saistītos jautājumos.  3. Saskaņā ar Konvenciju un Invaliditātes likumu, attiecībā uz personu, kurai ir noteikta invaliditāte, lietojams jēdziens “persona ar invaliditāti”, aizstājot jēdzienu “invalīds”. Jēdzienam “invalīds” ir negatīva pieskaņa, jo tas liek pašu personu uzskatīt par nederīgu un tādējādi tas uzskatāms par aizskarošu. Turpretī jēdziens “persona ar invaliditāti” norāda uz personai piemītošiem funkcionāliem iemežojumiem un neapzīmē pašu personu kā nespējīgu. Jēdziens “persona ar invaliditāti” jau ir ieviests vairākos normatīvajos aktos, kā arī pakāpeniski tiek pielāgoti citi normatīvie akti. Attiecīgi visā padomes nolikumā vārds “invalīds” aizstājams ar vārdiem „persona ar invaliditāti”. Savukārt padomes nosaukums tiek mainīts uz „Invaliditātes lietu nacionālo padome”, jo šis jēdziens atbilstoši Konvencijai un Invaliditātes likumam jau nosaka personu ar invaliditāti funkcionālo ierobežojumu smaguma pakāpi, vienlaicīgi arī nenoniecinot personas spējas līdzdarboties sabiedriskajos procesos. Turklāt ministrijas ieskatos, lietot „Personu ar invaliditāti lietu nacionālā padome” ir neērti un nav labskanīgi. Padome ir konsultatīva institūcija, kas piedalās personu ar invaliditāti integrācijas politikas izstrādē un īstenošanā, līdz ar to padomes nosaukuma maiņa neietekmēs padomes veicamo uzdevumu kvalitāti. Lai mazinātu nepamatoti izstrādātu normatīvo aktu grozījumu skaitu un to radīto administratīvo slogu, šobrīd nav lietderīgi veikt grozījumus Invaliditātes likuma 3. panta otrās daļas 2. punktā, kurā tie lietots padomes nosaukums - „Invalīdu lietu nacionālā padome”. Pie Invaliditātes likuma palsākiem grozījumiem, tiks grozīts arī šis punkts.  4. Atbilstoši Attīstības plānošanas sistēmas likumā lietotajiem terminiem veikti grozījumi nolikuma 3.4. un 8.2.apakšpunktā aizstājot vārdu "politikas" ar vārdu "attīstības", tādējādi paplašinot padomes iespējas izstrādāt priekšlikumus visu veidu un līmeņu attīstības plānošanas dokumentu saturam.  5. 2004.gada 1.aprīlī stājās spēkā Biedrību un nodibinājumu likums, saskaņā ar kuru savu darbību nodrošina biedrības un nodibinājumi. Ņemot vērā, ka padomes sastāvā atbilstoši nolikumam ir iekļautas vairākas biedrības un viens nodibinājums, noteikumu projektā iekļauti precizējumi atbilstoši biedrības "Latvijas Nedzirdīgo savienība", biedrības "Latvijas neredzīgo biedrība", biedrības "Latvijas asociācija "Rūpju bērns"", nodibinājuma "Invalīdu un viņu draugu apvienība "Apeirons", biedrības "Latvijas paralimpiskā komiteja", biedrības "Resursu centrs cilvēkiem ar garīgās attīstības traucējumiem "Zelda"", biedrības "Latvijas Pašvaldību savienība" juridiskajam statusam, vienlaikus atbilstoši iepriekšminēto biedrību un nodibinājuma juridiskajam statusam aktualizēti arī to amatpersonu amati biedrībās un nodibinājumos.  6. Lai izvairītos no tā, ka padomes sēdes netiek apmeklētas un līdz ar to netiek nodrošināts kvorums jautājumu lemšanai, jo padomes locekļi nevar ierasties uz sēdēm, nolikums tiek papildināts ar 101 punktu, nosakot, ka padomes locekļi var uz padomes sēdi deleģēt savā vietā savas institūcijas pārstāvi, kurš būs lemttiesīgs par apspriežamajiem jautājumiem, tādejādi nodrošinot padomes sēžu apmeklētība un starpnozaru jautājumu izskatīšana, nodrošinot visu sastāvā iesaistīto institūciju pārstāvniecību.  Lai risinātu iepriekš minētos jautājumus, ministrija ir sagatavojusi Ministru kabineta noteikumu projektu “Grozījumi Ministru kabineta 2004.gada 29.jūnija noteikumos Nr.561 “Invalīdu lietu nacionālās padomes nolikums”” |
| *3.* | *Projekta izs*trādē iesaistītās institūcijas | Nav attiecināms. |
| 4. | Cita informācija | Padome 2015.gada 23.septembra sēdē izskatīja jautājumu par padomes nolikuma grozījumiem saistībā ar padomes funkcijām, pielietoto terminoloģiju un locekļu sastāvu. Minētie grozījumi tika atbalstīti.  Padomē par noteikumu projektu notikusi elektroniska saskaņošana (19.-30.oktobrim sabiedriskās apspriešanas laikā).  2015. gada 16. decembra padomes sēdes laikā atkārtoti tika izskatīts jautājums par grozījumiem nolikumā un tika panākta vienošanās par iekļautajiem un precizētajiem noteikumu projekta punktiem.  2016. gada 21. marta padomes sēdē atkārtoti tika skatīts jautājums par noteikumu projekta grozījumiem. Padomes dalībniekiem nebija iebildumi par veiktajiem grozījumiem un precizējumiem atbilstoši saņemtajiem iebildumiem. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts tiešā veidā attiecas uz personu ar invaliditāti vienlīdzīgu iespēju politikas veidošanā un koordinēšanā iesaistītajām institūcijām, proti, padomes sastāvā iekļautajām institūcijām.  Projekts netiešā veidā ietekmē personas ar invaliditāti kopumā, jo attiecas uz šo personu intereses pārstāvošajām organizācijām. Izmaiņas padomes nolikumā neietekmē personu ar invaliditāti interešu pārstāvību, arī turpmāk padomes sastāvā būs pārstāvētas visas personu ar invaliditāti mērķa grupas.  Iesaistoties ESF pasākuma ietvaros īstenotā pētījuma „Pētījums par starptautisko praksi personu ar invaliditāti atbalsta sistēmu jomā” uzraudzīšanā, nevalstiskās organizācijas varēs sniegt savu pienesumu personu ar invaliditāti vienlīdzīgu iespēju politikas veidošanā. Tādējādi netiešā veidā projektam būs pozitīva ietekme uz personu ar invaliditāti tiesību īstenošanu. |
| 2. | Tiesiskā regulējuma ietekme uz tautsaimniecību un administratīvo slogu | Padomes sēdes ir atklātas, dalība tajās netiek atalgota. Projekts nemaina padomes darbības nosacījumus. |
| 3. | Administratīvo izmaksu monetārs novērtējums | Nav attiecināms. |
| 4. | Cita informācija | Nav. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Izstrādes procesā projekts tika ievietots Labklājības ministrijas mājas lapā [www.lm.gov.lv](http://www.lm.gov.lv) publiskai apspriešanai (viedokļa sniegšanai) no 19.-30.oktobrim. |
| 2. | Sabiedrības līdzdalība projekta izstrādē | Projekts elektroniski saskaņots ar padomes sastāvā iekļautajām institūcijām, tajā skaitā personas ar invaliditāti pārstāvošajām NVO.  Līdz 2015.gada 30.oktobrim viedokli par projektu sniedza šādas padomes dalīborganizācijas: Latvijas Pašvaldību savienība, Veselības ministrija, Ekonomikas ministrija, Izglītības un zinātnes ministrija, Resursu centrs cilvēkiem ar garīgiem traucējumiem „Zelda”, Latvijas Nedzirdīgo savienība, Invalīdu un viņu draugu apvienība „Apeirons”. |
| 3. | Sabiedrības līdzdalības rezultāti | Padomes sastāvā iekļauto institūciju viedoklis pēc sabiedriskās līdzdalības:  Latvijas Pašvaldību savienība, Veselības ministrija, Ekonomikas ministrija, Resursu centrs cilvēkiem ar garīgiem traucējumiem „Zelda”, Latvijas Nedzirdīgo savienība, Invalīdu un viņu draugu apvienība „Apeirons” atbalstīja tālāku projekta virzību bez iebildumiem un priekšlikumiem.  Izglītības un zinātnes ministrija norādīja, ka Invaliditātes likuma 3.panta otrās daļas 2.punktā ir lietots termins „Invalīdu lietu nacionālā padome” un aicināja vispirms izdarīt grozījumus Invaliditātes likumā. Ieteikums netiek ņemts vērā, jo, kā jau iepriekš tika minēts, padome ir konsultatīva institūcija un tās nosaukums neietekmēs ne padomes darbu, ne darba kvalitāti. Turklāt ir būtiski nākotnē mazināt nepamatoti izstrādātu normatīvo aktu grozījumu skaitu un to radīto administratīvo slogu. Līdz ar to visā noteikumu projektā vārds „invalīds” ir aizstāts ar vārdiem „personu ar invaliditāti”, izņemot noteikumu projekta nosaukumā – Invaliditātes lietu nacionālā padome. Pie plašākiem grozījumiem Invaliditātes likumā tiks grozīts arī 3.panta otrās daļas 2.punkts.  Pārējie Izglītības un zinātnes iebildumi un ieteikumu tika ņemti vērā. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta izpildē iesaistītas ILNP sastāvā esošās institūcijas un nevalstiskās organizācijas. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav attiecināms. |
| 3. | Cita informācija | Nav. |

*Anotācijas III, IV un V sadaļa – projekts šo jomu neskar.*

Labklājības ministra p.i. R. Kozlovskis

Iekšlietu ministrs

04.04.2016 08:38

1660

A.Lukašenoka , 67782951

Aiga.Lukasenoka@lm.gov.lv